Το μεγαλύτερο μέρος του γενικού πληθυσμού παρουσιάζει κατά τη διάρκεια του βίου του προβλήματα που σχετίζονται με τη σπονδυλική στήλη. Παραδοσιακά, η χειρουργική αντιμετώπιση των προβλημάτων αυτών –όταν αποφασιζόταν– περιελάμβανε μείζονες-ακρωτηριαστικές
χειρουργικές τεχνικές, χωρίς εφαρμογή αυστηρών επιστημονικών ενδείξεων, που συχνά οδηγούσαν σε ένα αρνητικό για τον ασθενή αποτέλεσμα. Οι σημαντικότερες παθήσεις της σπονδυλικής στήλης αποτελούν:Η φθορά και αφυδάτωση (εκφυλιστική νόσος) των μεσοσπονδύλιων δίσκων (Degenerative Disc Disease)Η τραυματική κήλη του μεσοσπονδύλιου δίσκουΟι φλεγμονές των δίσκων και των σπονδύλων, όπως η σπονδυλοδισκίτιδαΟι στενώσεις του σπονδυλικού σωλήναΟι κακώσεις της σπονδυλικής στήληςΟι όγκοι της σπονδυλικής στήλης και του νωτιαίου μυελούΟι παραμορφώσεις, όπως σκολίωση και κύφωσηΤα κατάγματα της σπονδυλικής στήλης τα οποία οφείλονται σε τραυματισμό χαμηλής ενέργειας (μικρής βίας) ή αυτόματη καθίζηση των σπονδυλικών σωμάτων λόγω οστεοπόρωσης ή άλλων παθολογικών αιτίων καιΟι προηγούμενες αποτυχημένες χειρουργικές επεμβάσεις σπονδυλικής στήλης (Failed Back Surgery Syndrome)Η φιλοσοφία της Ελάχιστα Επεμβατικής Χειρουργικής της
Σπονδυλικής Στήλης έγκειται στην ελαχιστοποίηση της καταστροφής μυών και άλλων
ιστών που υποστηρίζουν τη σπονδυλική στήλη, προκειμένου να επιτευχθεί η κατά το
δυνατό άμεση μετεγχειρητική κινητοποίηση του ασθενούς και η ταχεία επαναφορά
στις καθημερινές συνήθειες της ζωής του. Αυτό επιτυγχάνεται με την εφαρμογή σύγχρονων, κατάλληλων τεχνικών που αφορούν σε όλη τη σπονδυλική στήλη, αυχενική, θωρακική και οσφυική μοίρα.